Vakbond waarsku oor gevaarlike 'speletjie' op treinspore | Maroela Media
Die nasionale vervoervakbond Untu het sy kommer uitgespreek oor wat hy beskryf as "'n gevaarlike nuwe speletjie" wat kinders op treinspore speel.
"Treindrywers wat op die KwaMashu-roete in KwaZulu-Natal bedrywig is, is baie getraumatiseerd oor kinders in dié gebied wat 'n gevaarlike speletjie met aankomende treine speel," het die vakbond Donderdag in 'n verklaring gesê. Die Spoorwegagentskap van Suid-Afrika (Prasa) het net vroeër die maand Metrorail se dienste op dié roete hervat deur die gebruik van diesellokomotiewe.
"Een van Prasa se werknemers het vir my 'n video gestuur van kinders wat laggend op die treinspoor voor 'n aankomende trein sit. Die treindrywer het 'n waarskuwingsein uitgestuur, maar die kinders het nie gereageer nie," sê Steve Harris, algemene sekretaris van Untu.
Volgens die treindrywer wag die kinders totdat die trein net 'n paar meter van hulle af is voor hulle van die spoor afspring. "Dit is baie traumaties vir enige treindrywer. Om 'n voetganger, en veral 'n kind raak te ry, is enige treindrywer se ergste nagmerrie," sê die treindrywer. "As een van daai kinders gly en val terwyl hulle weghardloop, gaan die trein oor hulle ry."
Harris sê hoewel Prasa en die spoorweë se veiligheidsreguleerder deurlopend gemeenskappe inlig oor die gevare rondom treinspore, daar geen sigbare polisie op dié roetes is nie. "Prasa kan nie eens kriminele afweer wat die spoorweg se infrastruktuur plunder nie, om nie eens te praat van 'n klomp kinders wat hul lewens in gevaar stel nie."
Die vakbond het 'n beroep op ouers gedoen om verantwoordelikheid te neem en te verseker dat hul kinders nie op treinspore speel nie. "Moenie wag tot dit te laat is nie."
Dis hoeveel dronkbestuur SA kos
En as die kind se voet vashaak of hy gly, dan is die treindrywer verantwoordelik vir sy dood.
Hulle is deeglik bewus van wat hulle doen,niks wat enige iemand sê gaan hulle keer nie,so, wat moet gebeur moet gebeur
The Darwin Awards. Also known as: Play stupid games, win stupid prizes. Die drywers moet ophou getraumatiseerd voel.
Ons sien en hoor gedeurig van die kinders wat nie bang is om dood te gaan, Nou sit ek myself in hulle skoene wat nog so jonk is en hoor en weet hulle het geen toekoms in die land, ouers gee op, onderwysers gee op, nou will kinders ook net gee en ons self het nie eers raad om hulle te help want wat se ons vir hulle. Nee moennie jong man of vrou julle kan die volgend presedent van die land raak of n onderwyser of a dokter, maar dus waar al die proebleme le, en hulle sien en… Lees meer »
Treindrywers moet asb belê in 'n go pro of iets soortgelyks. As iemand raak gery word het hulle darem bewyse.